b'\n_START_ARTICLE_\nDrago Zalar\n_START_SECTION_\n\xc5\xbdivljenje in delo\n_START_PARAGRAPH_\nZalar je leta 1936 diplomiral na ljubljanski PF in 1938 doktoriral iz mednarodnega prava in ekonomije v Parizu ter vstopil v jugoslovansko diplomatsko slu\xc5\xbebo in se kot tajnik dr\xc5\xbeavne delegacije udele\xc5\xbeil ve\xc4\x8d mednarodnih konferenc; med drugim je bil tajnik jugoslovanske gospodarske delegacije v Sovjetski zvezi. Leta 1941 se je po okupaciji domovine vrnil v Slovenijo in nato od\xc5\xa1el v Rim, kjer je delal pri jugoslovanskem poslani\xc5\xa1tvu v Vatikanu. Tu se je najve\xc4\x8d ukvarjal z organizirnjem pomo\xc4\x8di internirancem in zavezni\xc5\xa1kim vojakom pobeglim iz tabori\xc5\xa1\xc4\x8d. Sodeloval je z mednarodnim Rde\xc4\x8dim kri\xc5\xbeem pa tudi z britansko obve\xc5\xa1\xc4\x8devalno slu\xc5\xbebo. Po koncu vojne je bil v poslani\xc5\xa1tvih v Parizu in Bernu. Leta 1946 je iztopil iz diplomatske slu\xc5\xbebe in se 1952 odselil v ZDA, kjer je bil 10 let zaposlen v Kongresni knji\xc5\xbenici v Washingtonu kot strokovnjak za komunisti\xc4\x8dne dr\xc5\xbeave; nato pa je do upokojitve 1983 delal pri Nacionalni znanstveni fundaciji, kjer je skrbel za sodelovanje in izvajanje na\xc4\x8drta znanstvene pomo\xc4\x8di raznim dr\xc5\xbeavam, med drugim je pomagal tudi pri razvoju Instituta Jo\xc5\xbeef Stefan v Ljubljani.'